### Beslutning

Godkendt.

### Sagsfremstilling

## Resume og sagens baggrund

Der orienteres om planlagte aktiviteter, der kan understøtte boligejere i Kalundborg i en grøn omstilling af deres varmeforsyning. Boligejere med oliefyr der bor udenfor eksisterende fjernvarmeområder, kan få information om deres muligheder for at ændre opvarmningen af deres bolig, og eksisterende støtteordninger. Aktiviteterne arbejder for målene i [adresse] om en grøn omstilling af boligopvarmningen.

## Indstillinger

Chefen for Plan, Byg og Miljø anbefaler, at orienteringen tages til efterretning.

## Behandling

Teknik- og Miljøudvalget.

## Sagsfremstilling

[adresse] strategiske Klimahandlingsplan 2050 har en indsats for omstilling af boligejeres varmekilder fra olie og gas til vedvarende energikilder.
Fuldt implementeret vil en grøn omstilling af hele kommunens boligopvarmning reducere CO2 udledningen med ca. 10.000 ton om året inden 2030.

Administrationen arbejder på specifikke varmeprojekter for boliger, der i dag opvarmes med gas. Projekterne forventes forelagt til politisk behandling sidst i 2023.

Ifølge Bygnings- og Boligregistret (BBR) er der i Kalundborg Kommune ca. 800 bygninger, der har naturgasfyr, og ca. 3.800 bygninger med oliefyr.

Boligejere, der bor i områder udenfor eksisterende fjernvarmeområder eller gasforsynede områder, forventes selv at tage stilling til, hvilken type boligopvarmning de skal anvende.

Sammen med det nationale [adresse] planlægger administrationen to informationsmøder til efteråret målrettet boligejere i Kalundborg.
Første møde afholdes som webinar den 24. august 2023. Det skal give informationer til boligejere, der ønsker at ansøge varmepumpepuljen, der åbner i september 2023. Kalundborg Forsyning ventes også at deltage.

Den 2. november 2023 afholdes et fysisk møde med deltagelse fra [adresse] og [adresse]. Mødet afholdes på en endnu ikke fastlagt lokalitet i Gørlev eller Kr. Helsinge. Omdrejningspunktet for dette møde er planerne for kollektiv varmeforsyning i gasbyerne og mulighederne for tilskud. Tidspunkt og sted udmeldes senere.

## Økonomiske konsekvenser

Ingen.